বহরমপুর সদর মহকুমা

**বহরমপুর সদর মহকুমা** পশ্চিমবঙ্গের মুর্শিদাবাদ জেলার একটি মহকুমা। এই মহকুমা বহরমপুর পুরসভা, বেলডাঙা পুরসভা এবং পাঁচটি সমষ্টি উন্নয়ন ব্লক (বহরমপুর, বেলডাঙা-১, বেলডাঙা-২, হরিহরপাড়া ও নওদা) নিয়ে গঠিত। উক্ত পাঁচটি ব্লকের অধীনে মোট ৬১টি গ্রাম পঞ্চায়েত ও তিনটি সেন্সাস টাউন রয়েছে। মহকুমার সদর বহরমপুর।

## এলাকা
বহরমপুর ও বেলডাঙা পুরসভা ছাড়া এই মহকুমায় বহরমপুর, বেলডাঙা-১, বেলডাঙা-২, হরিহরপাড়া ও নওদা নামে পাঁচটি সমষ্টি উন্নয়ন ব্লক রয়েছে। মহকুমার তিনটি সেন্সাস টাউন হল কাশিমবাজার, গোয়ালজান ও গোরাবাজার।

## মহকুমা
মুর্শিদাবাদ জেলায় রয়েছে মোট পাঁচটি মহকুমা:

## ব্লক

### বহরমপুর ব্লক
বহরমপুর ব্লকের গ্রামীণ এলাকা ১৭টি গ্রাম পঞ্চায়েত নিয়ে গঠিত। এগুলি হল ভাকুরি-১, হরিদাসমাটি, নিয়াল্লিসপাড়া গোয়ালজান, রাঙামাটি চাঁদপাড়া, ভাকুরি-২, হাতিনগর, রাধারঘাট-২, ছাইঘাড়ি, মদনপুর, রাধারঘাট-১, সাতুই চৌরিগাছা, দৌলতাবাদ, মণীন্দ্রনগর, রাজধরপাড়া, গুরুদাসপুর, নওদাপানুর ও সাহাজাদপুর। ব্লকের শহরাঞ্চল কাশিমবাজার, গোয়ালজান ও গোরাবাজার সেন্সাস টাউন তিনটি নিয়ে গঠিত। ব্লকটি বহরমপুর টাউন ও দৌলতাবাদ থানার অধীনস্থ। ব্লকের সদর বহরমপুর।

### বেলডাঙা-১ ব্লক
বেলডাঙা-১ ব্লকের গ্রামীণ এলাকা ১৩টি গ্রাম পঞ্চায়েত নিয়ে গঠিত। এগুলি হল বেগুনবাড়ি, চৈতন্যপুর-২, মহুলা-১, সুজাপুর-কুমারপুর, ভাবতা-১, দেবকুণ্ডু, মহুলা-২, ভাবতা-২, কাপাসডাঙা, মির্জাপুর-১, চৈতন্যপুর-১, মাদ্দা ও মির্জাপুর-২। এই ব্লকে কোনো শহরাঞ্চল নেই। ব্লকটি বেলডাঙা থানার অধীনস্থ। ব্লকের সদর বেলডাঙা।

### বেলডাঙা-২ ব্লক
বেলডাঙা-২ ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আন্দুলবেড়িয়া-১, কাশীপুর, রামপাড়া-২, আন্দুলবেড়িয়া-২, রামনগর বাছড়া, শক্তিপুর, দাদপুর, সোমপাড়া-১, কামনগর, রামপাড়া-১ ও সোমপাড়া-২। এই ব্লকে কোনো শহরাঞ্চল নেই। ব্লকটি রেজিনগর থানার অধীনস্থ। ব্লকের সদর শক্তিপুর।

### হরিহরপাড়া ব্লক
হরিহরপাড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বেহারিয়া, হরিহরপাড়া, মালোপাড়া, স্বরূপপুর, চোয়া, হুমাইপুর, রায়পুর, ধরমপুর, খিদিরপুর ও রুকুনপুর। এই ব্লকে কোনো শহরাঞ্চল নেই। ব্লকটি হরিহরপাড়া থানার অধীনস্থ। ব্লকের সদর হরিহরপাড়া।

### নওদা ব্লক
নওদা ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বালি-১, কেদারচাঁদপুর-১, নওদা, সারঙ্গপুর, বালি-২, কেদারচাঁদপুর-২, পাতিকাবাড়ি, চাঁদপুর, মধুপুর ও রাইপুর। এই ব্লকে কোনো শহরাঞ্চল নেই। ব্লকটি নওদা থানার অধীনস্থ। ব্লকের সদর আমতলা।

## বিধানসভা কেন্দ্র
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
* বহরমপুর ব্লকের নিয়াল্লিসপাড়া গোয়ালজান, রাধারহাট-১, রাধারহাট-২ ও সাহাজাদপুর গ্রাম পঞ্চায়েত **নবগ্রাম বিধানসভা কেন্দ্রের** অন্তর্গত। এই কেন্দ্রটি তফসিলি জাতি প্রার্থীদের জন্য সংরক্ষিত।
* বহরমপুর ব্লকের সুতাই চৌরিগাছা গ্রাম পঞ্চায়েতটি **কান্দি বিধানসভা কেন্দ্রের** অন্তর্গত।
* বেলডাঙা-১ ব্লকের বেগুনবাড়ি, কাপাসডাঙা ও মির্জাপুর-১ গ্রাম পঞ্চায়েত এবং বেলডাঙা-২ ব্লকটি নিয়ে **রেজিনগর বিধানসভা কেন্দ্র** গঠিত।
* বেলডাঙা-১ ব্লকের ভাবতা-১, ভাবতা-২, দেবকুণ্ডু, মির্জাপুর-২, মহুলা-১ ও সুজাপুর কুমারপুর গ্রাম পঞ্চায়েত, বেলডাঙা পুরসভা এবং বহরমপুর ব্লকের ভাকুরি-২, হরিদাসমাটি, নওদাপানুর, রাজধরপাড়া ও রাঙামাটি চাঁদপাড়া গ্রাম পঞ্চায়েত নিয়ে **বেলডাঙা বিধানসভা কেন্দ্র** গঠিত।
* বহরমপুর পুরসভা এবং বহরমপুর ব্লকের ভাকুরি-১, দৌলতাবাদ, গুরুদাসপুর, হাতিনগর ও মণীন্দ্রনগর গ্রাম পঞ্চায়েত নিয়ে **বহরমপুর বিধানসভা কেন্দ্র** গঠিত।
* হরিহরপাড়া ব্লক এবং বহরমপুর ব্লকের ছাইঘাড়ি ও মদনপুর গ্রাম পঞ্চায়েত দুটি নিয়ে **হরিহরপাড়া বিধানসভা কেন্দ্র** গঠিত।
* নওদা ব্লক ও বেলডাঙা-১ ব্লকের চৈতন্যপুর-২, মহুলা-২, চৈতন্যপুর-১ ও মাদ্দা গ্রাম পঞ্চায়েত নিয়ে **নওদা বিধানসভা কেন্দ্র** গঠিত।
** নবগ্রাম বিধানসভা কেন্দ্র **[[জঙ্গিপুর লোকসভা কেন্দ্র|জঙ্গিপুর লোকসভা কেন্দ্রের]]** অন্তর্গত।
** কান্দি, রেজিনগর, বেলডাঙা, বহরমপুর ও নওদা বিধানসভা কেন্দ্রগুলি **[[বহরমপুর লোকসভা কেন্দ্র|বহরমপুর লোকসভা কেন্দ্রের]]** অন্তর্গত।
** হরিহরপাড়া বিধানসভা কেন্দ্রটি **'[[মুর্শিদাবাদ লোকসভা কেন্দ্র|মুর্শিদাবাদ লোকসভা কেন্দ্রের]]** অন্তর্গত।

## পাদটীকা

বিষয়শ্রেণী:মুর্শিদাবাদ জেলার মহকুমা
বিষয়শ্রেণী:মুর্শিদাবাদ জেলা
বিষয়শ্রেণী:পশ্চিমবঙ্গের মহকুমা